Diari Oficial de la Generalitat Valenciana


Sumari del DOGV 4906, del 20-12-2004 (2004/12809)

Notificació de la subhasta núm. F2025M5994600503, relativa a targes de transport.
---------------------------------------------------------------------------------

### Dades del document

Número de DOGV
:   4906

Data del DOGV
:   20-12-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/12401


Organisme emissor
:   Agència Estatal d'Administració Tributària. Delegació Especial de València

Tipus de document
:   Anunci

Notificació de la subhasta núm. C4531L9462975833, relativa a targes de transport. [2004/12514]
  
El cap de la Dependència de Recaptació de la Delegació de l'Agència Estatal d'Administració Tributària (AEAT) de València, fa saber:
  
Que, de conformitat amb el que disposen els articles 146 i següents del Reglament General de Recaptació aprovat pel Reial Decret 1.684/1990, de 20 de desembre, i atesos els acords dictats amb data 3 de desembre de 2004.
  
S'ha decretat la venda dels béns embargats en procediment administratiu de constrenyiment, disposant-se la venda dels béns que es detallaran a continuació, per mitjà de la subhasta que tindrà lloc el dia 3 de març de 2005, a les 10.00 hores, en la Delegació de la AEAT de València, carrer de Guillem de Castro, 4 (sala d'actes 2n pis), a València.
  
En compliment de l'article 146 del reglament esmentat, es publica el present anunci i s'advertix a les persones que desitgen participar en la subhasta, del següent:
  
Primer: els béns que s'han de subhastar estan afectes per les càrregues i gravàmens que figuren en la seua descripció, i que consten en l'expedient, les quals queden subsistents sense que puga aplicar-se a la seua extinció el preu de l'execució.
  
Segon: la subhasta se suspendrà en qualsevol moment anterior a l'adjudicació dels béns, si es realitza el pagament del deute, interessos i costes del procediment.
  
Tercer: els licitadors podran enviar o presentar les seues ofertes en un sobre tancat, des de l'anunci de subhasta fins una hora abans del començament d'esta, sense perjudici que puguen participar personalment en la licitació amb postures superiors a les del sobre. Les esmentades ofertes, que tindran el caràcter de màximes, seran registrades en el Registre General de la Delegació de la AEAT, i hauran d'anar acompanyades d'un xec conformat, estés a favor del Tresor Públic per l'import del dipòsit, o del número de referència complet (NRC) justificatiu de la seua constitució telemàtica d'acord amb la Resolució 5/2002, de 17 de maig, del director general de la AEAT.
  
Els licitadors podran presentar ofertes a través de la pàgina web de l'Agència Tributària http://www.agenciatributaria.es/, d'acord amb el que disposa la Resolució 5/2002, de 17 de maig (Boletín Oficial del Estado de 24 de maig de 2002), de la Direcció General de la AEAT, mitjançant la qual es regula la participació per via telemàtica en procediments d'alienació de béns desenvolupats pels òrgans de recaptació.
  
Quart: qualsevol licitador haurà de constituir davant de la mesa de subhasta un dipòsit de garantia, en metàl·lic o xec conformat a favor del Tresor Públic, que serà, almenys, del 20% del tipus de subhasta en primera licitació.
  
Este dipòsit s'ingressarà en ferm en el Tresor si els adjudicataris no satisfan el preu de l'execució, sense perjudici de les responsabilitats a què pogueren estar sotmesos pels majors perjudicis que sobre l'import del dipòsit origine la inefectivitat de l'adjudicació.
  
També es podrà constituir el dipòsit de garantia a través d'una entitat col·laboradora adherida per via telemàtica, associant-lo a un número de referència complet (NRC) que permet la seua identificació, d'acord amb el que establix la Resolució 5/2002, de 17 de maig (Boletín Oficial del Estado de 24 de maig de 2002), del director de l'Agència Tributària.
  
Cinqué: en el cas que no resulten adjudicats els béns en una primera licitació, la mesa de subhasta podrà realitzar una segona licitació, si ho considera oportú, fixant el nou tipus de subhasta en el 75% de l'import de la primera licitació, o bé anunciarà la iniciació del tràmit d'adjudicació directa, que es durà a terme d'acord amb l'article 150 del Reglament General de Recaptació.
  
Sisé: l'adjudicatari haurà de lliurar en l'acte, o en els cinc dies següents, la diferència entre el dipòsit constituït i el preu de l'adjudicació.
  
L'ingrés, en el termini establit, de la diferència entre el preu d'adjudicació i l'import del dipòsit constituït, podrà realitzar-se a través d'Internet en l'adreça http://www.agenciatributaria.es/, en l'opció «Pagament d'impostos, pagament de liquidacions practicades per l'administració».
  
Així mateix, l'adjudicatari podrà realitzar a través d'Internet, en l'adreça adés esmentada, l'ingrés de l'import total del preu d'adjudicació, cosa que haurà de comunicar a la mesa de subhasta i, en este cas, una vegada efectuat l'ingrés, l'Agència Tributària procedirà a alçar la retenció realitzada sobre el dipòsit constituït per l'adjudicatari.
  
Seté: si queden béns sense adjudicar, s'iniciarà el tràmit d'adjudicació directa, per un termini màxim de sis mesos, i es podran presentar ofertes en un sobre tancat, a partir d'eixe moment, a la mesa de subhastes.
  
La mesa de subhasta obrirà les ofertes presentades a l'acabament del termini del mes des del seu inici, podent procedir a l'adjudicació dels béns si alguna d'elles es considera suficient en eixe moment. En cas contrari, s'anunciarà l'extensió a un mes més per a la presentació de noves ofertes, o millora de les ja existents, sense perjudici de la validesa de les ofertes presentades fins eixe moment, i així successivament amb el límit total de sis mesos.
  
El preu mínim d'adjudicació directa serà el tipus de subhasta en primera licitació quan no s'haja considerat procedent realitzar una segona licitació; si haguera existit una segona licitació, no hi haurà preu mínim.
  
Així mateix, es podran presentar ofertes a través de la pàgina web de l'Agència Tributària http://www.agenciatributaria.es/, d'acord amb el que establix la Resolució 5/2002, de 17 de maig (Boletín Oficial del Estado de 24 de maig de 2002), de la Direcció General de la AEAT, mitjançant la qual es regula la participació per via telemàtica en procediments d'alienació de béns desenvolupats pels òrgans de recaptació.
  
Huité: l'Agència Tributària es reserva el dret a demanar l'adjudicació per a l'estat, del bé que no haguera sigut objecte de la rematada, de conformitat amb el que establix l'article 158 del Reglament General de Recaptació.
  
Nové: quan es tracte de béns inscriptibles en registres públics, els licitadors es conformaran amb els títols de propietat que s'han aportat a l'expedient, sense dret a exigir-ne uns altres; els dits títols estaran a disposició dels interessats a les oficines d'esta Dependència de Recaptació, on podran ser examinats tots els dies hàbils a partir de la publicació de present anunci, fins al dia anterior al de la subhasta. En cas de no estar inscrits els béns en el Registre, l'escriptura d'adjudicació és un títol per mitjà del qual pot efectuar-se la immatriculació en els termes establits en l'article 199.b de la Llei Hipotecària, i en els altres casos caldrà ajustar-se al que disposa el títol VI de la dita llei.
  
Deu: totes les despeses i impostos derivats de la transmissió, inclosos els derivats de la inscripció en el registre corresponent del manament de cancel·lació de càrregues no preferents, seran a càrrec de l'adjudicatari.
  
Respecte de l'estat dels deutes amb la comunitat de propietaris, que pogueren existir, dels habitatges o locals, l'adjudicatari exonera expressament la AEAT, a l'empara de l'article 9 de la Llei 49/1960, de 21 de juny, de Propietat Horitzontal, modificat per Llei 8/1999, de 6 d'abril, de l'obligació d'aportar un certificat sobre l'estat dels deutes de la comunitat, i van a càrrec d'ell les despeses que queden pendents de pagament.
  
Onze: el procediment de constrenyiment només se suspendrà en els termes i condicions assenyalats en els articles 135 i 136 de la Llei General Tributària.
  
En tot allò no previst en el present anunci caldrà ajustar-se a allò que s'ha preceptuat en les disposicions legals que regulen l'acte.
  
Targes de transport. La normativa que regula estes targes és fonamentalment la Llei 16/1987, de 30 de juliol, d'Ordenació dels Transports Terrestres, el seu reglament aprovat pel Reial Decret 1.211/1990, de 28 de setembre, l'Orde ministerial de 24 d'agost de 1999 i la resta de disposicions complementàries, i es gestiona a través de la Conselleria d'Infraestructures i Transport de la Generalitat Valenciana, situada en el carrer Gregorio Gea, núm. 27 de València.
  
Relació de béns que se subhasten
  
Subhasta número: S2005R4686003001.
  
Lot número 04.
  
Tipus de subhasta en 1ª licitació: 193.112,99 €.
  
Trams: 2.000,00 €.
  
Dipòsit: 38.622, 59 €.
  
Bé número 1
  
Tipus de bé: targes de transport.
  
Tipus de dret: ple domini.
  
Inscripció: Registre de València.
  
Dipositari:
  
Lloc de dipòsit: Generalitat Valenciana. Conselleria d'Infraestructures i Transport.
  
Descripció: targes de transport per a vehicles pesats/lleugers (38 targes).
  
Núm. de bé: 1.
  
Núm. d'assentament:
  
Data d'anotació:
  
Full:
  
Diari:
  
Valoració: 228.000,00 €
  
Càrregues: 34.887,01 €
  
Import total actualitzat:
  
Informació addicional: segons l'escrit de la Conselleria d'Infraestructures i Transport de 5 d'octubre de 2004, les sancions impagades sumen un import de 34.887,01 €. Es tracta de targes MDPN.
  
València, 3 de desembre de 2004.- El cap de la Dependència de Recaptació.